L' auqueta cariblanca (Branta leucopsis (Bechstein, 1803)) ye una au d'a orden d'os Anseriformes y familia Anatidae que mide de 55 a 70 cm de luengo, con una envergadura de 130 a 145 cm y una masa corporal de 1,21 a 2,23 kg. Tien a cara blanca y lo tozuelo, o cuello y a parti superior d'o peito negros. A suya tripera ye blanca. As alas y la suya esquena son de color grisa platiada con barras blancas y negras que pareixen brilar quan a luz se refleixa en ellas. Mientres o vuelo, son visibles una botana blanca en a rabada en forma de V y os revestimientos inferiors d'as alas de color grisa platiada.